CPF บวกแรง 5% รับแผนควักเงิน 1 หมื่นล้านซื้อหุ้นคืน 1 เม.ย.-30 ก.ย.63
CPF บวกแรง 5% รับแผนควักเงิน 1 หมื่นล้านซื้อหุ้นคืน 1 เม.ย.-30 ก.ย.63
16 มี.ค. 2563

ผู้สื่อข่าวรายงานว่า ราคาหุ้น บริษัท เจริญโภคภัณฑ์อาหาร จำกัด (มหาชน) หรือ CPF ณ เวลา 10.25 น. อยู่ที่ระดับ 23 บาท บวก 1 บาท หรือ 4.55% สูงสุดที่ระดับ 25.25 บาท ต่ำสุดที่ระดับ 21.10 บาท ด้วยมูลค่าการซื้อขาย 417.55 ล้านบาท

ทั้งนี้ ราคาหุ้น CPF ปรับตัวเพิ่มขึ้น หลังจากมีการรายงานข่าวว่า  ที่ประชุมคณะกรรมการบริษัทอนุมัติโครงการซื้อหุ้นคืนเพื่อบริหารทางการเงิน โดยใช้วงเงินสูงสุด 1 หมื่นล้านบาท เพื่อซื้อหุ้นคืนจากตลาดหลักทรัพย์แห่งประเทศไทยจำนวน 400 ล้านหุ้น หรือ 4.65% ตั้งแต่วันที่ 1 เม.ย.-30 ก.ย.63 เพื่อเป็นการบริหารสภาพคล่องส่วนเกินของบริษัทให้มีประสิทธิภาพ
 